open-index/open-wikipedia-markdown huggingface dataset:
Λουδοβίκος Ιωάννης Μαρία ντε Λα Τρεμουάλ

Ο **πρίγκιπας Λουδοβίκος-Ιωάννης-Μαρία ντε Λα Τρεμουάλ**, γαλλ.: *Louis Jean Marie de La Trémoïlle*, (8 Φεβρουαρίου 1910 – 9 Δεκεμβρίου 1933) ήταν Γάλλος αριστοκράτης. Ήταν 11ος δούκας τού Τουάρ, 10ος δούκας του Λα Τρεμουάλ, 13ος πρίγκιπας τού Tάραντα, 17ος πρίγκιπας τού Ταλμόντ και 17ος κόμης τού Λαβάλ .

## Βιογραφία
Ο γιος τού Λουδοβίκου-Καρόλου 10ου δούκα τού Τουάρ και της συζύγου του, Ελέν Πιγιέ-Βίλ (κληρονόμος τού κόμη Φρεντερίκ Πιλί-Βιλ, τού Παριζιάνου τραπεζίτη που αγόρασε την ετικέτα κρασιού *Σατώ Μαργκώ* το 1879), ο Λα Τρεμουάλ ήταν μέλος του 1ου συντάγματος των *κυνηγών της Αφρικής*, ενός συντάγματος τού γαλλικού στρατού.

Σκοτώθηκε σε μία πυρκαγιά στο κτήμα τού Λεάντερ Τζ. ΜακΚόρμικ στο Γουάιτσερτς, Χάμσαϊρ, Αγγλία, σε ηλικία 23 ετών.  Μερικοί σημείωσαν εκείνη την εποχή, ότι ο μυστηριώδης θάνατός του από φωτιά στην Αγγλία προκάλεσε το μαρτύριο στα χέρια των Άγγλων της Ιωάννας της Αρκ πέντε αιώνες νωρίτερα, η οποία είχε προδοθεί από τον πρόγονο τού νεαρού δούκα, Γεώργιο ντε Λα Τρεμουάλ, ιδρυτή της περιουσίας τού Οίκου των Λα Τρεμουάλ.  Απεβίωσε άγαμος και δεν άφησε γνωστούς απογόνους. 

## Οικογένεια
Αν και το *[[Almanach de Gotha]]* τού 1944 αναφέρει ότι διάδοχός του ως 14ος δούκας τού Τουάρ ήταν η μεγαλύτερη από τις τέσσερις αδελφές του, η πριγκίπισσα Καρλόττα (1892–1971),  το *Genealogisches Handbuch des Adels* τού 1991 δεν το αναφέρει,  καθώς η απόφαση τού 1959 των γαλλικών δικαστηρίων αποφάνθηκε ότι οι κληρονομικοί τίτλοι μπορούν να μεταδίδονται μόνο "από άνδρα σε άνδρα" στο "σύγχρονο δίκαιο".  (Η αρχική παραχώρηση τού δουκάτου, τον Ιούλιο τού 1563 από τον Κάρολο Θ΄, όριζε ότι ήταν κληρονομικό τόσο από άνδρες όσο και από γυναίκες διαδόχους, αν και όταν αναβιβάστηκε σε *[[Peerage της Γαλλίας|τίτλο ευγενίας]]* από τον βασιλιά Ερρίκο Δ΄ το 1599, το δίπλωμα τίτλου περιόριζε τη διαδοχή τού τίτλου —αλλά όχι το δουκάτο— στους άρρενες κληρονόμους). 

Ο ανιψιός τού δούκα, Ιωάννης-Κάρολος Λαμοράλ, ως μοναχογιός της μεγαλύτερης αδελφής του, πρόσθεσε το *ντε Λα Τρεμουάλ* στο δικό του πριγκιπικό επίθετο στο βασίλειο τού Βελγίου ως "πρίγκιπας τού Λιν - ντε Λα Τρεμουάλ" στις 20 Δεκεμβρίου 1934.  Ο μόνος γιος τού τελευταίου, Ιωάννης-Κάρολος, φέρει τον ίδιο τίτλο και όνομα. 

## Παραπομπές


Κατηγορία:Οίκος ντε Λα Τρεμουάλ
Λάντερ (Ουαϊόμινγκ)

Το **Λάντερ** (αγγλικά: **Lander, Wyoming**) είναι κωμόπολη στο Ουαϊόμινγκ των ΗΠΑ. Βρίσκεται στο κέντρο της πολιτείας και αποτελεί πόλο έλξεως, κυρίως λόγω των πολλών ράντσων. Το 2010, ο πληθυσμός του ήταν 7.487 κάτοικοι. 

## Οικονομία
μικρογραφία|Τα προάστια του Λάντερ
Η οικονομία της πόλης βασίζεται κυρίως στις βιομηχανίες, αλλά και τον τουρισμό. Το Λάντερ, σήμερα, είναι το κέντρο πολυάριθμων υπηρεσιών, όπως της Δασικής Υπηρεσίας των ΗΠΑ, του Τμήματος Περιβαντολλογικής Ποιότητας του Ουαϊόμινγκ κ.ά.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ουαϊόμινγκ
Κατηγορία:Έδρες κομητειών του Ουαϊόμινγκ
NGC 4733

Ο **[[Νέος Γενικός Κατάλογος|NGC]] 4733** είναι ελλειπτικός γαλαξίας ο οποίος απέχει περίπου 50,8 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784 και ανήκει στο Σμήνος γαλαξιών της Παρθένου.

## Δείτε επίσης
* NGC 4477
* NGC 4620

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Παρθένος (αστερισμός)
4733
43516
07997
Κατηγορία:Σμήνος της Παρθένου
+02-33-028
Επίσκοπος Κνωσού Μεθόδιος

Ο **Επίσκοπος Κνωσού Μεθόδιος** (κατά κόσμον *Εμμανουήλ Βερνιδάκης*, Ηράκλειο Κρήτης, 27 Ιουνίου 1969) είναι Έλληνας επίσκοπος και θεολόγος, που υπηρετεί ως τιτουλάριος Επίσκοπος Κνωσού, βοηθός της Ιεράς Αρχιεπισκοπής Κρήτης, από το 2022. 

## Βιογραφικά στοιχεία
Ο κατά κόσμον Εμμανουήλ Βερνιδάκης γεννήθηκε στο Ηράκλειο Κρήτης στις 27 Ιουνίου 1969. Μαθήτευσε στο 2ο Δημοτικό Σχολείο Ηρακλείου (Μποδοσάκειο), στο 6° Γυμνάσιο (Εμπορική) και στο 5ο Λύκειο Ηρακλείου (Καπετανάκειο) και ακολούθως φοίτησε στην Ανωτέρα Εκκλησιαστική Σχολή Αθηνών, από όπου αποφοίτησε το 1990. Σπούδασε Θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, από όπου έλαβε το πτυχίο του τον Ιούλιο του 1994. 

Εκάρη μοναχός στις 16 Φεβρουαρίου 1991 στην Ιερά Μονή Κοιμήσεως της Θεοτόκου Αγκαράθου. Χειροτονήθηκε διάκονος στις 9 Μαρτίου 1991, στον Ιερό Ναό Αγίας Τριάδος Ηρακλείου και πρεσβύτερος στις 10 Απριλίου 1994 από τον Αρχιεπίσκοπο Κρήτης Τιμόθεο, στο Καθολικό της Ιεράς Μονής Αγκαράθου. Κατά τη διάρκεια των σπουδών του ιερουργούσε στην Ιερά Μητρόπολη Νέας Κρήνης και Καλαμαριάς, παρά τον Μητροπολίτη Προκόπιο. Στις 16 Αυγούστου 1995 έλαβε το οφφίκιο του αρχιμανδρίτη και την 16η Απριλίου 1996 το αξίωμα της πνευματικής πατρότητος. Διηκόνησε ως εφημέριος στις ενορίες Γάλυπε και Σγουροκεφαλίου της Ιεράς Αρχιεπισκοπής Κρήτης.

Στις 29 Οκτωβρίου 2001 εξελέγη ηγούμενος της Ιεράς Μονής Αγκαράθου, θέση που διατήρησε έως τις 21 Απριλίου 2004, οπότε και ανέλαβε Πρωτοσύγκελλος της Ιεράς Αρχιεπισκοπής Κρήτης. Στις 15 Ιουλίου 2016 έλαβε από τον Οικουμενικό Πατριάρχη Βαρθολομαίο το οφφίκιο του Αρχιμανδρίτη του Οικουμενικού Θρόνου. Διετέλεσε πρόεδρος της Επιτροπής Εξωτερικής Ιεραποστολής της Ιεράς Αρχιεπισκοπής Κρήτης, πρόεδρος της Διαχειριστικής Επιτροπής της υπό αναστήλωση Ιεράς Μονής Αγίου Παντελεήμονος Φόδελε, τακτικό μέλος του διοικητικού συμβουλίου της Εταιρείας Προστασίας Αποφυλακιζομένων Ηρακλείου, πρόεδρος της πενταμελούς επιτροπής της καλούμενης «Κοσμητεία» του Ιερού Ναού Αναστάσεως του Κυρίου στο νέο Κοιμητήριο του Δήμου Ηρακλείου. Επίσης διετέλεσε εκπρόσωπος της Ιεράς Αρχιεπισκοπής Κρήτης στα διοικητικά συμβούλια του Εργαζακείου Ιδρύματος, του Καπετανακείου Ιδρύματος Φοιτητικών Υποτροφιών, του Ιδρύματος Παιδικής Προστασίας «ο Άγιος Μηνάς» και της Εταιρείας Προστασίας Ανηλίκων του Υπουργείου Δικαιοσύνης, ενώ είναι μέλος του διοικητικού συμβουλίου του Επικοινωνιακού και Μορφωτικού Ιδρύματος της Ιεράς Αρχιεπισκοπής Κρήτης και του Γενικού Φιλόπτωχου Ταμείου αυτής. Ως εκ της θέσεώς του Πρωτοσυγκέλλου και βάσει του Κατασταστικού Χάρτου της Εκκλησίας Κρήτης, διετέλεσε γραμματέας του Δευτεροβαθμίου Επισκοπικού Δικαστηρίου της Εκκλησίας Κρήτης

Στις 10 Οκτωβρίου 2022, εξελέγη, από την Ιερά Επαρχιακή Σύνοδο της Εκκλησίας της Κρήτης, Επίσκοπος Κνωσού ως βοηθός της Ιεράς Αρχιεπισκοπής Κρήτης. Χειροτονήθηκε στο βαθμό του επισκόπου στις 5 Νοεμβρίου στον Ιερό Μητροπολιτικό Ναό του Αγίου Μηνά. και έδωσε τη νενομισμένη διαβεβαίωσή του ενώπιον του Αρχιεπισκόπου Κρήτης Ευγενίου στις 24 Νοεμβρίου.

## Παραπομπές

Κατηγορία:Επίσκοποι Κνωσσού
Κατηγορία:Έλληνες θεολόγοι
Αραιθυρέα (Αργολίδα)

Η **Αραιθυρέα** ήταν η πανάρχαια πρωτεύουσα της Φλειούς στην αρχαία Αργολίδα. Ο Παυσανίας γράφει ότι το αρχικό της όνομα ήταν *"Αραντία"* από τον μυθικό ιδρυτή Άραντα, κατόπιν πήρε το όνομα *"Αραιθυρέα"* από την κόρη του Άρα Αραιθυρέα. Το όνομα του ιδρυτή της Άραντα διατηρείται την εποχή του Παυσανία από τον λόφο Αραντίνο. Την Αραιθυρέα την καταγράφει ο Όμηρος στον Νεών κατάλογος της Ιλιάδας. Οι κάτοικοι της όπως αναφέρει ο Στράβων εγκατέλειψαν την Αραιθυρέα και εγκαταστάθηκαν στην νέα πόλη της Φλειούς σε 30 Στάδια απόσταση από την προηγούμενη πόλη.
Οι ιστορικοί συμφωνούν ομόφωνα ότι οι ονομασίες *"Αραιθυρέα"* και *"Αραντία"* ήταν οι αρχαίες ονομασίες της Φλειούς. Η ακριβής τοποθεσία της αρχαίας πόλης δεν έχει διευκρινιστεί ακόμα.

## Παραπομπές



## Πηγές

*Richard Talbert, ed. (2000). Barrington Atlas of the Greek and Roman World. Princeton University Press.

Κατηγορία:Εγκαταλελειμμένοι οικισμοί στην Ελλάδα
Κατηγορία:Χαμένες αρχαίες πόλεις
Κατηγορία:Τοποθεσίες της Ιλιάδας
Λουίζα Βοργία

Η **Λουίζα Βοργία**, ιταλ.: *Louisa Borgia*, (17 Μαΐου 1500 &#x2013; 1553) από τον Οίκο των Βοργία, ήταν Γαλλίδα ευγενής. Ήταν κόρη τού Καίσαρα δούκα τού Βαλεντινουά, ο οποίος απεβίωσε όταν αυτή ήταν σχεδόν επτά ετών. Ήταν επίσης κυρία τού Σαλύ (Chalus), έναν τίτλο που κληρονόμησε από τη μητέρα της Καρλόττα τού Αλμπρέ. Ήταν μέλος τού Τρίτου Τάγματος τού Αγίου Δομίνικου. 

## Βιογραφία
Γεννήθηκε στις 17 Μαΐου 1500. Ήταν το μοναχοπαίδι τού Καίσαρα Βοργία με τη σύζυγό του Καρλόττα τού Αλμπρέ.  Οι γονείς τού πατέρα της ήταν ο πάπας Αλέξανδρος ΣΤ΄  και η Βανότσα ντεϊ Κατανέι και οι γονείς από τη μητέρα της ήταν ο Aλαίν Α΄ κύριος τού Aλμπρέ και η Φραγκίσκη τού Σατιγιόν-Λιμόζ. Είχε τουλάχιστον έντεκα νόθα, ετεροθαλή αδέλφια από τις σχέσεις τού πατέρα της με άλλες γυναίκες.

Στις 12 Μαρτίου 1507, ο πατέρας της σκοτώθηκε στην πολιορκία της Βιάνα στην υπηρεσία τού εκ μητρός θείου της, του βασιλιά Ιωάννη Γ΄ της Ναβάρρας. Η μητέρα της ήταν η κηδεμόνας της μέχρι το τέλος της, στις 11 Μαρτίου 1514, όταν η Λουίζα ήταν σχεδόν δεκατεσσάρων ετών. Στη συνέχεια, η Λουίζα διαδέχθηκε τη μητέρα της ως κυρία τού Σαλύ.

Η Λουίζα παντρεύτηκε τον πρώτο της σύζυγο στις 7 Απριλίου 1517. Ήταν ο Λουδοβίκος Β΄ ντε Λα Τρεμουάλ, κυβερνήτης της Βουργουνδίας.  Αυτός σκοτώθηκε στη μάχη της Παβίας στις 24 Φεβρουαρίου 1525, αφήνοντάς την χήρα σε ηλικία 24 ετών .

Παντρεύτηκε τον δεύτερο σύζυγό της, Φίλιππο τού Μπουρμπόν, κύριο τού Μπουρμπόν-Μπυσέ, στις 3 Φεβρουαρίου 1530.  Έφτιαξαν το σπίτι τους στο Σατώ ντε Μπυσέ, όπου η Λουίζα έκανε πολλές ανακαινίσεις, όπως μία σκεπαστή κιονοστοιχία στο ισόγειο και μια στοά-πινακοθήκη στην ανατολική πτέρυγα.  Η Λουίζα και ο Φίλιππος απέκτησαν έξι παιδιά.

Η Λουίζα απεβίωσε σε άγνωστη ημερομηνία το 1553.

## Οικογένεια
* Κλωντ ντε Μπουρμπόν, κόμης τού Μπυσέ, τού Πυγιαγκού και τού Σαλύ (18 Οκτωβρίου 1531- π. 1588), νυμφεύτηκε τη Mαργαρίτα ντε Λα Ροσφουκώ, από την οποία είχε απογόνους.
* Μαργαρίτα ντε Μπουρμπόν (10 Οκτωβρίου 1532–8 Σεπτεμβρίου 1591), παντρεύτηκε τον Ζαν ντε Πιέρ-Μπυφιέρ, βαρόνο τού Πονταριόν. Ο γάμος ήταν άτεκνος.
* Ερρίκος (1533-1534), απεβ. 1 έτους.
* Αικατερίνη (γενν. στις 14 Οκτωβρίου 1534).
* Ιωάννης ντε Μπουρμπόν, κύριος τού Λα Μοτ-Φεγύ και του Μοντέ (γενν. στις 2 Σεπτεμβρίου 1537), νυμφεύτηκε την Ευκαρίστ ντε Λα Μπρος-Μορλέ, από την οποία είχε απογόνους.
* Ζερόμ, κύριος τού Μοντέ (19 Οκτωβρίου 1543 - πριν από το 1619), παντρεύτηκε την Ιωάννα ντε Ρολά. Ο γάμος ήταν άτεκνος.

## Βιβλιογραφικές αναφορές

## Πηγές
* 150
* 
* 

Κατηγορία:Γαλλίδες δούκισσες
Κατηγορία:Βοργίες
NGC 4620

Ο **[[Νέος Γενικός Κατάλογος|NGC]] 4620** είναι φακοειδής γαλαξίας ο οποίος απέχει περίπου 65 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Τζων Χέρσελ (John Herschel) στις 29 Μαρτίου 1830 και βρίσκεται στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
4620
42619
07859
Κατηγορία:Σμήνος της Παρθένου
Κιμ Γκουτιέρεθ

Ο **Χοακίμ Γκουτιέρεθ Ίγια** (27 Μαρτίου 1981, Βαρκελώνη), γνωστός ως **Κιμ Γκουτιέρεθ**, είναι Ισπανός ηθοποιός. Είναι νικητής του Βραβείου Γκόγια για τον καλύτερο πρωτοεμφανιζόμενο ηθοποιό στην ταινία *AzulOscuroCasiNegro*, το 2007.

## Βιογραφία
Ο Χοακίμ Γκουτιέρεθ Ίγια γεννήθηκε στις 27 Μαρτίου 1981 στη Βαρκελώνη της Καταλονίας. Είναι γιος καθηγητή Φυσιολογίας Ζώων και καθηγήτριας της Καταλανικής σχολής Sadako.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Ισπανοί ηθοποιοί
Καρλόττα ντε Λα Τρεμουάλ

Η **πριγκίπισσα Καρλόττα**, γαλλ.: *Charlotte-Marie Clotilde de La Trémoille*, (20 Νοεμβρίου 1892 – 27 Οκτωβρίου 1971) από τον Οίκο ντε Λα Τρεμουάλ, ήταν 12η δούκισσα τού Τουάρ (Thouars), 11η δούκισσα τού Λα Τρεμουάλ, 14η πριγκίπισσα τού Τάραντα, 18η πριγκίπισσα τού Ταλμόν και 18η κόμισσα τού Λαβάλ . Ήταν Γαλλίδα ευγενής και κόρη τού πρίγκιπα Λουδοβίκου-Καρόλου και της συζύγου του, Ελέν-Μαρί-Λεονί Πιλέ-Βιλ. 

## Οικογένεια
Στις 13 Απριλίου 1910, παντρεύτηκε τον πρίγκιπα Ερρίκο-Φλοράν Λαμοράλ τού Λιν (Ligne). Είχαν έναν γιο, τον πρίγκιπα Ιωάννη-Κάρολο Λαμοράλ τού Λιν.  Μετά το τέλος τού μικρότερου αδελφού της Καρλόττας, τού Λουδοβίκου-Ιωάννη-Μαρία ντε Λα Τρεμουάλ, διαδέχθηκε τους τίτλους και τις πιθανές αξιώσεις του στο βασίλειο της Ιερουσαλήμ.

## Βιβλιογραφικές αναφορές

Κατηγορία:Γαλλίδες κόμισσες
Κατηγορία:Γαλλίδες δούκισσες
Κατηγορία:Πριγκίπισσες της Γαλλίας
Κατηγορία:Πριγκίπισσες του Βελγίου
Κατηγορία:Οίκος ντε Λα Τρεμουάλ
Μύλασα

Η **Μύλασα** (ή τα Μύλασα, τουρκικά: Milas *Μίλας*) είναι αρχαία πόλη και έδρα της ομώνυμης περιφέρειας στην επαρχία Μούγλων στη νοτιοδυτική Τουρκία. Η πόλη διοικεί μια περιοχή με ενεργή οικονομία, πολύ πλούσια σε ιστορία και αρχαία κατάλοιπα, με την επικράτεια της Μυλάσης να περιλαμβάνει αξιόλογους είκοσι επτά αρχαιολογικούς χώρους. Η πόλη ήταν η πρώτη πρωτεύουσα της αρχαίας Καρίας και των Τουρκομανικών Εμιράτων του Μεντεσέ στους μεσαιωνικούς χρόνους. Το κοντινό Μαυσωλείο του Εκατόμνου έχει ταξινομηθεί ως υποψήφιο Μνημείο Παγκόσμιας Κληρονομιάς της UNESCO.

## Ετυμολογία
Η ονομασία Μύλασα, με την παλαιά μικρασιατική κατάληξη *-ασα* μαρτυρεί την πολύ πρώιμη ίδρυσή της. Βάσει της συλλαβής *-μυλ* που βρίσκεται επίσης στην ονομασία, οι Λύκιοι αυτοαποκαλούνταν *Τερμίλαι*, μια θεωρία συνδέει το όνομα Μύλασα με το πέρασμα των Λυκίων από τη Μίλητο. Ο Στέφανος ο Βυζάντιος στα *Εθνικά* του, αναφέρει ότι η πόλη πήρε το όνομά της από κάποιον Μύλασο, υιό του Χρυσάορος και απόγονο του Σισύφου και του Αιόλου, εξήγηση που ορισμένες πηγές θεωρούν αβάσιμη για μια  καρική πόλη.

## Αξιόλογοι Μύλασοι
* Ηρακλείδης ο Μύλασος· αρχαίος Έλληνας ηγεμόνας που οδήγησε τους Έλληνες της Καρίας στην επιτυχή αντίστασή τους κατά των Περσών.
* Εκατόμνος· Ιδρυτής της Δυναστείας των Εκατομνιδών,
* Μαύσωλος· Σατράπης της Περσικής Αυτοκρατορίας, ουσιαστικός ηγεμόνας της Καρίας μεταξύ 377-352 π.Χ., κτίστης του διάσημου Μαυσωλείου της αρχαίας Αλικαρνασσού.

## Παραπομπές


Κατηγορία:Οικισμοί στην Επαρχία Μούγλων
Κατηγορία:Αρχαίες πόλεις της Καρίας
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Καθολικές τιμητικές επισκοπές στην Ασία
Κατηγορία:Τουρκική Ριβιέρα
Κατηγορία:Εβραϊκές κοινότητες στην Τουρκία
Κατηγορία:Διαμερίσματα της Επαρχίας Μούγλων
Vittorio Alfieri (αντιτορπιλικό)

Το ***Vittorio Alfieri*** ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Oriani|Oriani]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα μέσα της δεκαετίας του 1930. Ολοκληρώθηκε το 1937 και έλαβε μέρος σε επιχειρήσεις στον Β΄ Παγκόσμιο Πόλεμο.

## Περιγραφή

Σχεδιαστικά η κλάση *Oriani* δεν ήταν παρά μια βελτιωμένη σε ορισμένα σημεία εκδοχή της προγενέστερης κλάσης *[[Αντιτορπιλικό κλάσης Maestrale|Maestrale]]*. Είχαν ολικό μήκος 106,7&nbsp;m, πλάτος 10,15&nbsp;m και μέσο βύθισμα 3,15&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους έφθανε τους 1700–1750&nbsp;t (1670–1720&nbsp;LT) με κανονικό φορτίο και τους 2400–2450&nbsp;t (2360–2410&nbsp;LT). Το πλήρωμά τους την περίοδο του πολέμου ανερχόταν σε 206 αξιωματικούς και ναύτες.

Το προωστικό σύστημα απέδιδε έως και 48000&nbsp;shp και μπορούσαν να φθάσουν σε ταχύτητες της τάξεως των 32-33&nbsp;kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39&nbsp;kn, όμως με πολύ περιορισμένο φορτίο. Η ακτίνα δράσης τους ήταν περίπου 2600-2800&nbsp;ναυτικά μίλια με ταχύτητα πλεύσης 18&nbsp;kn και 690&nbsp;ναυτικά μίλια με ταχύτητα πλεύσης 33&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν. Διέθεταν επίσης δύο πυροβόλα των 120&nbsp;mm που έβαλαν βλήματα φωτισμού/ανάδειξης στόχων (star-shells) καθώς και έξι τορπιλοσωλήνες των 533&nbsp;mm. Αντιαεροπορική κάλυψη παρείχαν τέσσερα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 56&nbsp;νάρκες.

## Παραπομπές


## Βιβλιογραφία
*
*
*
*
*

Κατηγορία:Αντιτορπιλικά κλάσης Oriani
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ιωάννης ντε Λα Τρεμουάλ (1377-1449)

δεξιά|μικρογραφία|220x220εσ|Το οικόσημο των Τρεμουάλ: επί χρυσού πεδίου ερυθρό γαλλόνι (αξιωματικού) και τρεις γαλάζιοι αετοί.

Ο **Ιωάννης**, γαλλ.: *Jean de la Trémoille* (απεβ. 1449), κύριος τού Ζονβέλ (Jonvelle), ήταν Μέγας Διδάσκαλος και Μέγας Θαλαμηπόλος για τους δούκες της Βουργουνδίας Ιωάννη Α΄ τον Ατρόμητο και Φίλιππο Γ΄  τον Καλό. Ήταν γιος τού Γκυ Ε΄/ΣΤ΄ υποκόμη του Τουάρ και της Mαρίας του Συλύ, πριγκίπισσας του Μπουαμπέλ (Boisbelle) και κόμισσας τού Γκιν (Guînes). 

Έφερε τους τίτλους:
* τού Λα Τρεμουάλ
* κύριος τού Ζονβέλ
* κύριος τού Μπωμόν (Beaumont)
* κύριος τού Σαιν-Λουπ
* κύριος τού Κονφλάν-Σαιντ-Ονορίν
* κύριος τού Σαιν-Ζυστ
* κύριος τού Σαιντ-Ερμίν
* κύριος τού Συλύ
* κύριος τού Σαιν-Γκωντόν
* κύριος τού Κουρσέλ
* κύριος τού Αντιγύ
* κύριος τού Μπωσέ
* κύριος τού Αμπουάζ
* κύριος τού Moνρισάρ
* κύριος τού Μπλερέ
* βαρόνος της Ντρασύ
* ιππότης τού Τάγματος τού Χρυσόμαλλου Δέρατος από το 1430.

## Οικογένεια
Στις 17 Ιουλίου 1424 νυμφεύτηκε τη Ζακελίν τού Αμπουάζ, κόρη του Iνζερζέ Β΄ και της Ιωάννας τού Κραόν.

## Παραπομπές


## Εξωτερικοί σύνδεσμοι
* 

Κατηγορία:Ιππότες του Τάγματος του Χρυσόμαλλου Δέρατος
Κατηγορία:Δουκάτο της Βουργουνδίας
Ιωάννης Φραγκίσκος ντε Λα Τρεμουάλ

Ο **Ιωάννης-Φραγκίσκος**, γαλλ.: *Jean-François de la Trémoille*, (απεβ. το 1507) ήταν Γάλλος Ρωμαιοκαθολικός επίσκοπος και καρδινάλιος.

## Βιογραφία
Μέλος τού Οίκου ντε Λα Τρεμουάλ, ο Ιωάννης-Φραγκίσκος γεννήθηκε στο βασίλειο της Γαλλίας περί το 1465–70, ως γιος τού Λουδοβίκου Α΄, υποκόμη τού Τουάρ. 

Στις αρχές της σταδιοδρομίας του, έγινε μέλος τού συλλόγου (canon) τού καθεδρικού ναού της Ορλεάνης .  Προσπάθησε να γίνει επίσκοπος τού Αζέν το 1487, αλλά έχασε από τον Λεονάρντo Γκρόσο ντελα Ρόβερε.  Το 1488, έγινε μέλος τού συλλόγου τού καθεδρικού ναού τού Καστρ.  Επίσης έγινε αποστολικός πρωτονοτάριος. 

Στις 5 Νοεμβρίου 1490 εξελέγη αρχιεπίσκοπος τού Ως.  Έγινε αποστολικός διαχειριστής της επισκοπής τού Πουατιέ στις 5 Δεκεμβρίου 1505, θέση που κράτησε μέχρι το τέλος του. 

Ο πάπας Ιούλιος Β΄ ντελα Ρόβερε τον έκανε καρδινάλιο ιερέα στον σύλλογο της 18ης Δεκεμβρίου 1506.  Απεβίωσε προτού λάβει τον ερυθρό πίλο μίας τιτουλάριας εκκλησίας. 

Απεβίωσε στο Μιλάνο λίγο πριν από τις 19 Ιουνίου 1507.  Τάφηκε στην κολλεγιακή εκκλησία της Nοτρ-Νταμ στο Tουάρ (Τhouars).  Έλαβε την ταφή της καρδιάς: η καρδιά του τάφηκε στο μοναστήρι των Φραγκισκανών στο Μιλάνο. 

## Βιβλιογραφικές αναφορές

Κατηγορία:Οίκος ντε Λα Τρεμουάλ
Τάικα Γουαϊτίτι

Ο **Τάικα Ντέιβιντ Κόχεν** (**Taika David Cohen**, γεν. 16 Αυγούστου 1975), γνωστός επαγγελματικά ως **Τάικα Γουαϊτίτι**, είναι Νεοζηλανδός σκηνοθέτης, ηθοποιός και κωμικός. Έχει λάβει ένα βραβείο Όσκαρ, ένα βραβείο Βρετανικής Ακαδημίας Κινηματογράφου  και ένα βραβείο Grammy και έχει λάβει δύο υποψηφιότητες στα Βραβεία Έμμυ Ζώνης Υψηλής Τηλεθέασης. Οι μεγάλου μήκους ταινίες του *Boy* (2010) και *Κυνήγι ανθρώπων* (2016) ήταν η κάθε μία από τις ταινίες με τις μεγαλύτερες εισπράξεις στη Νέα Ζηλανδία.

Το περιοδικό *[[Time]]* τον ονόμασε έναν από τους 100 ανθρώπους με τη μεγαλύτερη επιρροή στον κόσμο στην ετήσια λίστα του το 2022.

Η μικρού μήκους ταινία του Γουαϊτίτι το 2003 *Two Cars, One Night* του χάρισε μια υποψηφιότητα για Όσκαρ Καλύτερης Ζωντανής Ταινίας Μικρού Μήκους. Συνυπέγραψε, συν-σκηνοθέτησε και πρωταγωνίστησε στην κωμωδία τρόμου *Όσα κάνουμε στις σκιές* (2014) μαζί με τον Τζεμέιν Κλεμέντ, η οποία διασκευάστηκε σε μια ομώνυμη τηλεοπτική σειρά το 2019. Η σειρά ήταν υποψήφια για το Βραβείο Έμμυ Ζώνης Υψηλής Τηλεθέασης Καλύτερης Κωμικής Σειράς. Οι πιο πρόσφατες σκηνοθετικές του θέσεις περιλαμβάνουν τις υπερηρωικές ταινίες **' (2017) και **' (2022) καθώς και τη μαύρη κωμωδία *[[Τζότζο]]* (2019), την τελευταία από τις οποίες έγραψε και πρωταγωνίστησε ως φανταστική εκδοχή του Αδόλφου Χίτλερ. Το *Τζότζο* έλαβε έξι υποψηφιότητες για Όσκαρ και κέρδισε το καλύτερο διασκευασμένο σενάριο. Ο Γουαϊτίτι κέρδισε επίσης ένα βραβείο Grammy για την παραγωγή του soundtrack της ταινίας .

Στην τηλεόραση, ο Γουαϊτίτι συνδημιούργησε και διευθύνει την παραγωγή της δραματικής σειράς *Reservation Dogs* και σκηνοθετεί, εκτελεστική παραγωγή και πρωταγωνιστεί στην κωμωδία *Our Flag Means Death*. Εκτός από τη σκηνοθεσία ενός επεισοδίου της σειράς *[[The Mandalorian]]*, εξέφρασε επίσης τη φωνή του χαρακτήρα IG-11, για τον οποίο ήταν υποψήφιος για το Βραβείο Έμμυ Ζώνης Υψηλής Τηλεθέασης Καλύτερης φωνητικής ερμηνείας χαρακτήρων.

## Παραπομπές


Κατηγορία:Νεοζηλανδοί σεναριογράφοι
Κατηγορία:Εβραίοι συγγραφείς
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Κατηγορία:Σελίδες με μη επιθεωρημένες μεταφράσεις
Ερρίκος Φλοράν Λαμοράλ του Λιν

Ο πρίγκιπας **Ερρίκος-Φλοράν**, γαλλ.: *Henri Florent Eugène François Joseph Lamoral de Ligne* (29 Δεκεμβρίου 1881 – 15 Μαΐου 1967) από τον Οίκο Λαμοράλ ντε Λιν, ήταν Βέλγος ευγενής, γιος τού πρίγκιπα Καρόλου-Ιωσήφ-Ευγένιου-Ερρίκου-Γεωργίου Λαμοράλ (1837–1914) (ο ίδιος γιος του Ευγένιου 8ου πρίγκιπα τού Λιν. και της συζύγου του Nαταλί ντε Τραζενί) και της Καρλόττας τού Γκοντώ-Μπιρόν (1854–1933), (η ίδια κόρη τού Στεφάνου-Καρόλου τού Γκοντώ, μαρκήσιου τού Μπιρόν).

## Βιογραφία
Νυμφεύτηκε την πριγκίπισσα Καρλόττα ντε Λα Τρεμουάλ (τη μεγαλύτερη κόρη τού Λουδοβίκου-Καρόλου-Μαρία, 10ου δούκα τού Τουάρ και της συζύγου του Ελέν-Μαρί-Λεονί Πιγιέ-Βιλ) και απέκτησαν έναν γιο, τον πρίγκιπα Ιωάννη-Κάρολο. 

Το 1933, μετά το τυχαίο τέλος τού άτεκνου μικρότερου αδελφού της συζύγου του, Λουδοβίκου-Ιωάννη-Μαρία ντε Λα Τρεμουάλ, 11ου δούκα τού Τουάρ, ο πρίγκιπας Ερρίκος-Φλοράν Λαμοράλ έγινε δούκας τού Tουάρ ως σύζυγος της 12ης πλέον δούκισσας, τίτλο που τελευταία είχε η πεθερά του πριγκίπισσα Ελέν-Μαρί-Λεονί, τη χήρα δούκισσα τού Τουρά (Thouras).

## Οικογένεια
* Ερρίκος-Φλοράν-Ευγένιος-Φραγκίσκος-Ιωσήφ Λαμοράλ, πρίγκιπας τού Λιν (Ligne) (1881-1967)
** Ιωάννης-Κάρολος Λαμοράλ πρίγκιπας τού Λιν-Λα Τρεμουάλ (1911-2005)
*** Χέντβιχ πριγκίπισσα τού Λιν (γενν. 1943), παντρεύτηκε τον Κάρολο-Γουλιέλμο, τον Pπρίγκπα τού Μερόντ, μαρκήσιο τού Βέστερλοο (γενν. 1940).
**** Εμμανουήλ ντε Μερόντ.
*** Κάρολος-Αντώνιος πρίγκιπας τού Λιν-Λα Τρεμουάλ.

## Παραπομπές


Κατηγορία:Γάλλοι ευγενείς
Το Κάλεσμα 3: Ο Διάβολος με Έβαλε να το Κάνω

Το ***Το Κάλεσμα 3: Ο Διάβολος με έβαλε να το κάνω*** (πρωτότυπος αγγλικός τίτλος: ***The Conjuring: The Devil Made Me Do It***) είναι μια αμερικανική υπερφυσική ταινία τρόμου του 2021 σε σκηνοθεσία Μίχαελ Τσάβες, με σενάριο του Ντέιβιντ Λέσλι Τζόνσον-Μαγκόλντρικ από μια ιστορία των Τζόνσον-Μαγκόλντρικ και Τζέιμς Γουάν. Η ταινία λειτουργεί ως συνέχεια των *[[Το Κάλεσμα]]* (2013) και *[[Το Κάλεσμα 2]]* (2016) και ως η όγδοη δόση στο Το Σύμπαν Του Καλέσματος. Ο Πάτρικ Γουίλσον και η Βέρα Φαρμίγκα επαναλαμβάνουν τους ρόλους τους ως ερευνητές παραφυσικών και συγγραφέων Εντ και Λορέιν Γουόρεν, μαζί τους Ρουάρι Ο'κόνορ, Σάρα Κάθριν Χουκ και Τζούλιαν Χίλλιαντ να πρωταγωνιστούν επίσης. Ο Γουάν και ο Πίτερ Σάφραν επιστρέφουν για την παραγωγή της ταινίας, η οποία βασίζεται στη δίκη του Αρν Τσέιν Τζόνσον, μια δίκη φόνου που έλαβε χώρα το 1981 στο Κονέκτικατ, και στο *The Devil in Connecticut*, ένα βιβλίο για τη δίκη που έγραψε ο Τζέραλντ Μπρίτλε.

Η αρχική ανάπτυξη για μια τρίτη ταινία *Το Κάλεσμα* ξεκίνησε το 2016, αν και ο Γουάν δήλωσε ότι δεν θα σκηνοθετούσε άλλη ταινία της σειράς λόγω των συγκρούσεων προγραμματισμού με άλλα έργα. Ο Σάφραν επιβεβαίωσε ότι η επόμενη ταινία δεν θα ήταν μια ταινία με στοιχειωμένο σπίτι. Μέχρι τον Ιούνιο του 2017, ανακοινώθηκε επίσημα ότι μια τρίτη δόση ήταν υπό ανάπτυξη, με τον Ντέιβιντ Λέσλι Τζόνσον να προσλαμβάνεται για να γράψει το σενάριο. Ο Μίχαελ Τσάβες ανακοινώθηκε ως σκηνοθέτης της ταινίας, αφού προηγουμένως είχε σκηνοθετήσει το *[[Η Κατάρα Της Γιορόνα]]* (2019). Τα γυρίσματα έγιναν στη Γεωργία το καλοκαίρι του 2019.

Αρχικά προγραμματισμένη να κυκλοφορήσει τον Σεπτέμβριο του 2020, η ταινία καθυστέρησε λόγω της πανδημίας COVID-19. Το *Το Κάλεσμα 3: Ο Διάβολος με Έβαλε να το Κάνω* κυκλοφόρησε από τη Warner Bros. Pictures και τη New Line Cinema στις Ηνωμένες Πολιτείες στις 4 Ιουνίου 2021, όπου είχε επίσης μια ταυτόχρονη κυκλοφορία ενός μήνα στην υπηρεσία ροής HBO Max. Η ταινία απέφερε έσοδα 206 εκατομμυρίων δολαρίων έναντι προϋπολογισμού 39 εκατομμυρίων δολαρίων και έλαβε μικτές κριτικές από κριτικούς, οι οποίοι επαίνεσαν τις ερμηνείες των Γουίλσον και Φαρμίγκα, αλλά επέκριναν το σενάριο και σημείωσαν ότι είναι πιο αδύναμο από τις προηγούμενες δόσεις. Μία συνέχεια, το *[[Το Κάλεσμα 4: Τελευταία Τελετουργία]]*, κυκλοφόρησε τον Σεπτέμβριο του 2025.
## Παραπομπές


## Εξωτερικοί σύνδεσμοι
*  στην IMDb

Κατηγορία:Ταινίες του 2021
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές θρίλερ ταινίες τρόμου
Κατηγορία:Ταινίες σίκουελ
Κατηγορία:Υπερφυσικές ταινίες τρόμου
Κατηγορία:Ταινίες παραγωγής New Line Cinema
Κατηγορία:Αμερικανικές ταινίες τρόμου
Κατηγορία:Αμερικανικές θρίλερ ταινίες
Κατηγορία:Υπερφυσικές θρίλερ ταινίες
Κατηγορία:Το Σύμπαν Του Καλέσματος
Κατηγορία:Ταινίες σε παραγωγή Τζέιμς Γουάν
Κατηγορία:Ταινίες σε σκηνοθεσία Μίχαελ Τσάβες
Κατηγορία:Ταινίες σε παραγωγή Πίτερ Σαφράν
Ημιμαραθώνιος Κρήτης

Ο **Ημιμαραθώνιος Κρήτης** είναι αθλητική διοργάνωση, η οποία διοργανώνεται από το 2015 την πρώτη Κυριακή του Οκτωβρίου κάθε έτους από τον Αθλητικό Σύλλογο Υγείας Αρκαλοχωρίου «ΑΘΛΗ.Σ.Υ.». Περιλαμβάνει τέσσερις αγώνες δρόμου, 21,1 χιλιομέτρων, 10 χιλιομέτρων, 5 χιλιομέτρων και 1.000 μέτρων για παιδιά Δημοτικού, καθώς και αγώνα ΑΜΕΑ 200 μέτρων. Ο Ημιμαραθώνιος Κρήτης είναι ενταγμένος στο επίσημο ημερολόγιο αγώνων του ΣΕΓΑΣ και έχει μετρηθεί επίσημα από την IAAF και την AIMS.

## Διαδρομή
Η εκκίνηση και ο τερματισμός όλων των αγώνων είναι στο Δημοτικό Θέατρο Αρκαλοχωρίου. Ο αγώνας 5 χιλιομέτρων είναι ο γύρος του Αρκαλοχωρίου, ο αγώνας των 10 χιλιομέτρων εκτός το Αρκαλοχώρι διασχίζει και το χωριό Χουμέρι. Ο μεγαλύτερος αγώνας των 21,1 χιλιομέτρων Ξεκινάει από το Δημοτικό θέατρο Αρκαλοχωρίου, διασχίζει το Αρκαλοχώρι, το Χουμέρι, το Γαλατά, τη Βόνη, το Θραψανό και τερματίζει στο Δημοτικό θέατρο Αρκαλοχωρίου.

## Ιστορία
Ο πρώτος αγώνας διοργανώθηκε τον Νοέμβριο του 2014 και συμπεριελάμβανε αγώνες 5 και 10 χιλιομέτρων με την ονομασία Arkalochori Street Run, λίγους μήνες μετά δημιουργήθηκε ο Αθλητικός Σύλλογος Υγείας Αρκαλοχωρίου που διοργάνωσε το πρώτον Ημιμαραθώνιο Κρήτης την Κυριακή 4 Οκτωβρίου 2015.

## Συμμετοχές
Ο Ημιμαραθώνιος Κρήτης είναι από τους μεγαλύτερους αγώνες δρόμου στην Ελλάδα με συμμετοχές από κορυφαίους αθλητές της χώρας όπως οι Μερούσης Χριστόφορος, Γκελαούζος Κωνσταντίνος, Ζερβάκης Γιάννης, Μίνος Γιώργος, Θεοδωρακάκος Δημήτρης, Μαγγίνας Δήμος, Πετρουλάκη Ελευθερία (*κατέχει το ρεκόρ διαδρομής στις γυναίκες*), Καλλίας Χρήστος, Ανδρικοπούλου Ζωή και πολλοί άλλοι.

Τον αγώνα επιλέγουν και κορυφαίου αθλητές από το εξωτερικό όπως οι Βέλγοι Πακέ Αμορί (*κατέχει το ρεκόρ διαδρομής*) και Ντένις Λέρτε, ο Μαροκινός Γιουσέφ Μπουισανέ, ο Νεοζηλανδός Ντάγκλας Χέμερλοκ και η Γαλλίδα Αμέλ Σεβρίν.

Περισσότεροι από 500 αθλητές ταξιδεύουν από το εξωτερικό για να λάβουν μέρος στον αγώνα.

## Παράδοση
Ο Ημιμαραθώνιος δεν είναι μόνο ένα αθλητικό γεγονός αλλά και ένα πολιτιστικό γεγονός που προβάλει την παράδοση, την μουσική και την γαστρονομία της Κρήτης

Στην διαδρομή όλων των αγωνισμάτων, σε περισσότερα από 40 σημεία υπάρχουν μουσικά συγκροτήματα που ενθαρρύνουν τους αθλητές. Στον τερματισμό του αγώνα υπάρχουν χιλιάδες κεράσματα από συνταγές της κρητικής γαστρονομίας που κερνάει η διοργάνωση σε συνεργασία με τους πολιτιστικούς συλλόγους της περιοχής. Αμέσως μετά τις απονομές στήνεται ένα μεγάλο κρητικό γλέντι.

## Παραπομπές


## Εξωτερικοί σύνδεσμοι
* Επίσημη ιστοσελίδα του αγώνα
* Arkalochori Street Run – Κρήτη | 23 Νοεμβρίου Running Magazine
* Αποτελέσματα Sports Marketing awards 
* Διάκριση για τον Ημιμαραθώνιο Κρήτης στα βραβεία των κορυφαίων του ΠΣΑΤ

Κατηγορία:Αθλητισμός στην Κρήτη
Κατηγορία:Διοργανώσεις μαραθώνιου στην Ελλάδα
Ροβέρτος Β΄ του Λα Μαρκ

Ο **Ροβέρτος Β΄** (γαλλ. *Robert II de la Marck*, 1468 – Νοέμβριος 1536) από τον Οίκο τού Λα Μαρκ, ήταν δούκας τού Μπουγιόν (σημερινό Βέλγιο), και κύριος τού  Σεντάν (στη Γαλλία).  Ήταν γιος τού Ροβέρτου Α΄ τού Λα Μαρκ και της Ιωάννας τού Σωλσύ (Saulcy). 

## Βιογραφία
Ο πατέρας του Ροβέρτος Α΄ ήταν εγγονός τού Έμπερχαρντ Β΄, εγγονού τού Έγκελμπερτ Β΄ κόμη τού Λα Μαρκ. Ο Ροβέρτος Β΄ πολέμησε ενάντια στους υποστηρικτές τού Ιωάννη τού Χόρν, επισκόπου της Λιέγης, μαζί με τις δικές του μικρές συνοριακές εμπλοκές στα τέλη τού 15ου αι.  Πολέμησε στη μάχη της Νοβάρα, σώζοντας τις ζωές των γιων του,  αλλά τραυματίστηκε σοβαρά και χρειάστηκαν δύο μήνες για να αναρρώσει. 

Το 1518 ο Ροβέρτος Β΄ εγκατέλειψε τη γαλλική υπηρεσία, αφού η εταιρεία των λογχοφόρων του διαλύθηκε λόγω λεηλασίας.  Συμμάχησε με τον Κάρολο Α΄  της Ισπανίας, αλλά αργότερα συμφιλιώθηκε με τον Φραγκίσκο Α΄  της Γαλλίας. Το 1521 πολιόρκησε το Βιρτόν, υποκινώντας έτσι τον Τετραετή Πόλεμο .  Κατά τη διάρκεια τού πολέμου μεταξύ τού Καρόλου Α΄  και τού Φραγκίσκου Α΄ , ο Ροβέρτος Β΄  εκδιώχθηκε από τα εδάφη του από τον Κάρολο Α΄, τα οποία αποκαταστάθηκαν μετά στη Συνθήκη της Μαδρίτης (1526). 

Ο Ροβέρτος απεβίωσε το 1536 και τάφηκε στην εκκλησία τού Σαιν Λωράνς στο Σεντάν. 

## Οικογένεια
Νυμφεύθηκε την Αικατερίνη τού Κροΰ,  κόρη τού Φιλίππου Α΄ τού Κροΰ-Σιμαί, κόμη τού Σιμαί (Chimay), το 1490.  Είχαν τέκνα:
* Φιλιππίνη, παντρεύτηκε τον Ρενώ κύριο τού Μπεντερόντ  το 1521. 
* Ροβέρτος Γ΄, κύριος τού Φλοράνζ (απεβ. 1537) 
* Φίλιππος (απεβ.1545) .
* Αντώνιος .
* Γουλιέλμος κύριος τού Ζαμέτς (Jametz) .
* Ιωάννης, κύριος τού Ζάμετς .
* Ιάκωβος, ιππότης τού τάγματος τού Αγ. Ιωάννου της Ιερουσαλήμ .
* Ζακελίν, μοναχή .

## Δείτε επίσης
* Σατώ ντε Σεντάν

## Παραπομπές


Κατηγορία:Βέλγοι ευγενείς
Κατηγορία:Οίκος του Λα Μαρκ
Δουρβαλουμάμπη

Η **δουρβαλουμάμπη** (εμπορική ονομασία Imfinzi) είναι μια εγκεκριμένη από τον FDA ανοσοθεραπεία για τον καρκίνο, που αναπτύχθηκε από τη Medimune/AstraZeneca . Είναι ένα μονοκλωνικό αντίσωμα ανθρώπινης ανοσοσφαιρίνης G1 κάπα (IgG1κ) που παρεμποδίζει την αλληλεπίδραση του συνδέτη του υποδοχέα προγραμματισμένου κυτταρικού θανάτου- 1 (PD-L1) με το PD-1 (CD279).

Η δουρβαλουμάμπη είναι γνωστό ως φάρμακο αναστολέας του σημείου ελέγχου του ανοσοποιητικού συστήματος.

## Ιατρικές Χρήσεις
Ο FDA έχει εγκρίνει την δουρβαλουμάμπη για συγκεκριμένους τύπους καρκίνου ουροδόχου κύστης, πνεύμονα και χοληδόχου πόρου.

* Ενήλικες με τοπικά προχωρημένο ή μεταστατικό ουροθηλιακό καρκίνωμα που είτε έχουν πρόοδο νόσου κατά τη διάρκεια ή κατόπιν πλατινούχας χημειοθεραπείας ή έχουν πρόοδο νόσου εντός 12 μηνών νεοεπικουρικής ή επικουρικής .
* Ενήλικες με μη χειρουργικά εξαιρέσιμο μη μικροκυτταρικό καρκίνο πνεύμονα σταδίου ΙΙΙ, χωρίς πρόοδο νόσου μετά από συγχορηγούμενη πλατινούχα χημειοθεραπεία και ακτινοθεραπεία
* Συνδυαστικά με ετοποσίδη ή και καρβοπλατίνη ή σισπλατίνη, ως θεραπεία πρώτης γραμμής για ενήλικες με μικροκυτταρικό καρκίνο πνεύμονα προχωρημένου σταδίου.
* Συνδυαστικά με γεμσιταβίνη και σισπλατίνη για ενήλικες με τοπικά προχωρημένο ή μεταστατικό καρκίνο χοληδόχου πόρου

O Eυρωπαϊκός Οργανισμός Φαρμάκων (ΕΜΑ) έχει εγκρίνει τη δουρβαλουμάμπη για τις παρακάτω ενδείξεις:
* Ενήλικες με μη- μικροκυτταρικό καρκίνο πνεύμονα, μη χειρουργικά εξαιρέσιμου, που δεν εμφανίζει πρόοδο νόσου μετά από ακτινοθεραπεία και πλατινούχα χημειοθεραπεία. Η δουρβαλουμάμπη χρησιμοποιείται ειδικά εάν τα καρκινικά κύτταρα παράγουν την πρωτεΐνη PD-L1.
* Ενήλικες με μικροκυτταρικό καρκίνο πνεύμονα, εκτεταμένου εντός των πνευμόνων ή με μετάσταση, που δεν έχουν λάβει προηγούμενη θεραπεία. Η δουρβαλουμάμπη δίνεται συνδυαστικά με ετοποσίδη και είτε καρβοπλατίνη ή σισπλατίνη.

## Παραπομπές


Κατηγορία:Αντινεοπλασματικά φάρμακα
Κατηγορία:Αντισώματα
Το Έπος της Αρκάντια

***Το Έπος της Αρκάντια*** (πρωτότυπος αγγλικός τίτλος: ***Tales of Arcadia***) είναι μια τριλογία τηλεοπτικών σειρών επιστημονικής φαντασίας κινουμένων σχεδίων σε υπολογιστή που δημιουργήθηκε για το Netflix από τον Γκιγιέρμο Ντελ Τόρο και παρήχθη από την DreamWorks Animation και τη Double Dare You. Η σειρά που περιλαμβάνει την τριλογία ακολουθεί τους κατοίκους της μικρής προαστιακής πόλης Αρκάντια Όουκς, η οποία φιλοξενεί κρυφά διάφορα υπερφυσικά πλάσματα και τους νεαρούς ήρωες που πολεμούν ενάντια στις δυνάμεις του κακού που παραμονεύουν στις σκιές.

Οι τρεις δόσεις της τριλογίας, *[[Κυνηγοί Τρολ: Το Έπος της Αρκάντια|Κυνηγοί Τρολ]]*, ''Τρεις'' ''από το Πουθενά'' και *[[Οι Μάγοι: Το Έπος της Αρκάντια|Οι Μάγοι]]*, έχουν κυκλοφορήσει παγκοσμίως.

Από την κυκλοφορία του, το franchise έχει επαινεθεί ευρέως ως μια φιλόδοξη σειρά κινουμένων σχεδίων που ωθεί τα όρια, με τον Τράβις Τζόνσον του Filmink να το αποκαλεί το καλύτερο παιδικό κινούμενο σχέδιο μετά το *[[Άβαταρ: Ο Τελευταίος Ανεμοδαμαστής]]*. Το *Κυνηγοί Τρολ* προτάθηκε για εννέα Βραβεία Έμμυ Πρωινής Ζώνης το 2017, κερδίζοντας περισσότερα από οποιοδήποτε άλλο τηλεοπτικό πρόγραμμα κινουμένων σχεδίων ή ζωντανής δράσης εκείνη τη χρονιά, και η τριλογία έχει προταθεί δύο φορές για Βραβείο Έμμυ Πρωινής Ζώνης Καλύτερου παιδικού προγράμματος κινουμένων σχεδίων. Έχει επίσης λάβει ή έχει προταθεί για ένα Βραβείο Βρετανικής Ακαδημίας Κινηματογράφου, πολλά Βραβεία Άννι, Golden Reel Awards, ένα βραβείο Saturn και δύο φορές κέρδισε το βραβείο Kidscreen της "Καλύτερης νέας σειράς" για το πρώτο και τελευταίο κεφάλαιο, *Κυνηγοί Τρολ* and *Οι Μάγοι*. Το franchise έχει αναγνωριστεί από τους κριτικούς για τα υψηλής ποιότητας κινούμενα σχέδια CGI, τον σκοτεινό συναισθηματικό και ώριμο τόνο και τη σύνθετη γραφή του, τη φωνητική του δράση, την αναπαράσταση Λατινοαμερικανών και μεταναστών, θέματα προκατάληψης, μουσική, χιούμορ και χαρακτήρες.

Η σειρά έχει επίσης δημιουργήσει πολλά πρωτότυπα παιδικά βιβλία και έχει προσαρμοστεί σε μια σειρά graphic novels των Μαρκ Γκούγκενχαϊμ και Ρίτσαρντ Χάμιλτον που κυκλοφόρησε από την Dark Horse και σε ένα βιντεοπαιχνίδι με τίτλο *Trollhunters: Defenders of Arcadia*, που κυκλοφόρησε σε PlayStation 4, Xbox One, Nintendo Switch και Microsoft Windows.

Τον Αύγουστο του 2020, ανακοινώθηκε ότι η τριλογία θα ολοκληρωνόταν με μια μεγάλου μήκους ταινία με τίτλο *[[Κυνηγοί Τρολ: Το Ξύπνημα των Τιτάνων]]*, η οποία κυκλοφόρησε στο Netflix στις 21 Ιουλίου 2021.

## Μέσα

## Παραπομπές



Κατηγορία:Τηλεοπτικές σειρές της DreamWorks Animation
Κατηγορία:Τηλεοπτικές σειρές Netflix
Κατηγορία:Τηλεοπτικές σειρές με τέρατα
Κατηγορία:Universal Pictures franchises
Κατηγορία:Franchises της DreamWorks Animation
Το βράδυ που ήρθε ο διάβολος

**Το βράδυ όταν ήρθε ο διάβολος** (γερμ. **Nachts, wenn der Teufel kam**) είναι ασπρόμαυρη γερμανική αστυνομική ταινία του 1957 σε σκηνοθεσία Ρόμπερτ Σιόντμακ. Το σενάριο βασίζεται σε μια σειρά άρθρων του Will Berthold για τον υποτιθέμενο κατά συρροή δολοφόνο Μπρούνο Λίτκε, τον οποίο υποδύεται ο Μάριο Άντορφ στην ταινία. Τους άλλους βασικούς ρόλους καταλαμβάνουν οι Claus Holm και Hannes Messemer καθώς και οι Peter Carsten, Karl Lange, Werner Peters και Annemarie Düringer.

## Βραβεύσεις

* Ομοσπονδιακό Βραβείο Κινηματογράφου :
** Το Golden Bowl ως ταινία που αξίζει ιδιαίτερης αναγνώρισης
** Ο όγκος της ταινίας σε ασήμι ως καλύτερη ταινία μεγάλου μήκους με ιδιαίτερο πολιτειακό-πολιτικό περιεχόμενο
** Χρυσή ταινία για το καλύτερο σενάριο του Werner Jörg Lüddecke
** Χρυσή ταινία Κορδέλα Καλύτερης Σκηνοθεσίας στον Robert Siodmak
** Χρυσή ταινία για τον καλύτερο πρωταγωνιστικό ρόλο στον Hannes Messemer
** Χρυσό συγκρότημα για τον καλύτερο γυναικείο ρόλο δεύτερου ρόλου για την Annemarie Düringer
** Χρυσό συγκρότημα για τον καλύτερο αντρικό δεύτερο ρόλο στον Βέρνερ Πίτερς
** Χρυσή ταινία για τον καλύτερο νεαρό ηθοποιό στον Mario Adorf
** Ταινιοταινία σε χρυσό για την καλύτερη δουλειά με κάμερα στον Georg Krause
** Κινηματογραφική κορδέλα σε χρυσό για την καλύτερη αρχιτεκτονική στους Rolf Zehetbauer και Gottfried Will
* Βραβείο Καλύτερης Σκηνοθεσίας στο Διεθνές Φεστιβάλ Κινηματογράφου του Κάρλοβι Βάρι
* Το Bambi ως η καλύτερη γερμανική ταινία
* Βραβείο Γερμανών κριτικών κινηματογράφου
* Βραβείο της Γερουσίας του Βερολίνου στον Robert Siodmak
* Υποψηφιότητα για Όσκαρ Καλύτερης Ξενόγλωσσης Ταινίας
* Κατηγόρημα "πολύτιμο" από τον οργανισμό αξιολόγησης ταινιών

## Πηγές

* Günter Prodöhl : *Ποινικές υποθέσεις χωρίς προηγούμενο.* 6. έκδοση. 1. Επεισόδιο, Verlag Das Neue Berlin, Βερολίνο (ΛΔΓ) 1965.
* Axel Doßmann, Susanne Regener : *Κατασκευή εγκληματία.* *Η ποινική υπόθεση του Bruno Lüdke ως ιστορία των μέσων ενημέρωσης.* Spector Books, Λειψία 2018, ISBN 978-3-95905-034-0 . 
* Günter Helmes : *εικόνες ζωής στο σελιλόιντ. Σχετικά με τις γερμανόφωνες βιογραφικές ταινίες μεγάλου μήκους της δεκαετίας του 1950.* Αμβούργο 2021, ISBN 978-3-948958-06-0, σελ. 45–48.

## Παραπομπές


Κατηγορία:Θρίλερ ταινίες
Κατηγορία:Δραματικές ταινίες
Κατηγορία:Ασπρόμαυρες ταινίες
Κατηγορία:Γερμανικές ταινίες
Κατηγορία:Ταινίες του 1957
Μπρούνο Λίτκε

Ο ψυχικά άρρωστος **Μπρούνο Λίτκε** (Bruno Lüdke, 3 Απριλίου 1908 στο Κοπένικ - 8 Απριλίου 1944 στη Βιέννη) θεωρήθηκε ψευδώς ένας από τους χειρότερους κατά συρροή δολοφόνους στη γερμανική εγκληματική ιστορία λόγω αυτοκατηγοριών που προέκυψαν μετά από μακρές ανακρίσεις από τους εθνικοσοσιαλιστές. Δεν διέπραξε τους φόνους με τους οποίους κατηγορήθηκε. Κατηγορήθηκε για σοσιαλ-ρατσιστικά κίνητρα. Ο Λίτκε, ο οποίος δεν δικάστηκε ποτέ, πέθανε υπό την «φυλάκιση» του Κεντρικού Ινστιτούτου Εγκληματολογικής Ιατρικής της Αστυνομίας Ασφαλείας στη Βιέννη, που διοικείται από τους εθνικοσοσιαλιστές, πιθανώς ως αποτέλεσμα πειραμάτων σε ανθρώπους 

## Παραπομπές


## Εξωτερικοί σύνδεσμοι
* 

Κατηγορία:Γερμανοί
Κατηγορία:Σελίδες με μη επιθεωρημένες μεταφράσεις
Χοσέ Κ. Πας (Μπουένος Άιρες)

Η **Χοσέ Κ. Πας** () είναι πόλη, πρωτεύουσα της ομώνυμης κομητείας (*partido*), στην επαρχία Μπουένος Άιρες της Αργεντινής. Αποτελεί μέρος της ευρύτερης αστικής περιοχής του Μπουένος Άιρες και βρίσκεται περίπου 35 χλμ. βορειοδυτικά της ομοσπονδιακής πρωτεύουσας. Σύμφωνα με την απογραφή του 2010, η πόλη έχει 265.981 κατοίκους.

Τα πρώτα βήματα για τον σχηματισμό του οικισμού έγιναν το 1897 από τον Χοσέ Αλτούμπε, με τον οικισμό να ονομάζεται Βίγια Αλτούμπε (Villa Altube). Στη συνέχεια, με την έλευση του σιδηροδρόμου, ο οικισμός εξελίχθηκε σε χωριό και μετονομάστηκε σε Αρρόγιο Πινάσο (Arroyo Pinazo). Τελικά το 1913 πήρε ονομάστηκε προς τιμήν του Χοσέ Κ. Πας (2 Οκτωβρίου 1842 - 10 Μαρτίου 1912), Αργεντίνου δημοσιογράφου και διπλωμάτη. Ωστόσο,η μεγάλη πληθυσμιακή ανάπτυξη της πόλης έλαβε χώρα τη δεκαετία του 1940, με την προσέλκυση εργατικού δυναμικού από την ύπαιθρο της Αργεντινής στην πρωτεύουσα της.

Σημαντικές βιομηχανίες της πόλης είναι η κεραμική, η επεξεργασία τροφίμων και η κλωστοϋφαντουργία. Στην πόλη βρίσκεται το Αεροδρόμιο Μαριάνο Μορένο .

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αργεντινής
Νόρμα Χούρι

Η **Νόρμα Μπάγαϊν-Τολιόπουλος** (γενν. 15 Μαΐου 1970), γνωστή με το ψευδώνυμο **Νόρμα Χούρι**, είναι Ιορδανή συγγραφέας. Είναι η συγγραφέας του βιβλίου με τίτλο *Χαμένη τιμή* (*Forbidden Love* στα αγγλικά). Το βιβλίο εκδόθηκε από την Random House το 2003.

Το βιβλίο, που έγινε μπεστ σέλερ, υποτίθεται ότι περιγράφει τη δολοφονία τιμής της καλύτερης της φίλης στην Ιορδανία. Μετά από κριτική από Ιορδανούς συγγραφείς και ομάδες σχετικά με πολλά λάθη, το βιβλίο αποκαλύφθηκε ως λογοτεχνική φάρσα το 2004.

## Βιογραφία
Η Χούρι γεννήθηκε στην Ιορδανία το 1970 και μετακόμισε στο Σικάγο των Ηνωμένων Πολιτειών με τους γονείς της το 1973. Φοίτησε σε καθολικό σχολείο στο Νότιο Σικάγο.

Το 1993 παντρεύτηκε με τον Γιάννη Τολιόπουλο, Αμερικανό ελληνικής καταγωγής. Περίπου το 2001, η Χούρι, ο Τολιόπουλος και τα παιδιά τους μετακόμισαν στην Αυστραλία. 

Η Χούρι έγραψε μια μη μυθιστορηματική αφήγηση για τη δολοφονία τιμής της καλύτερής της φίλης στην Ιορδανία. Αφού η αποκάλυψη της λογοτεχνικής της φάρσας έγινε πρωτοσέλιδο, επέστρεψε στις Ηνωμένες Πολιτείες. Είναι το θέμα του ντοκιμαντέρ *Απαγορευμένα Ψέματα* (*Forbidden Lie$*) του 2007.

## Φάρσα με το ''Χαμένη τιμή''
Στις 24 Ιουλίου 2004, ο Μάλκομ Νοξ, λογοτεχνικός συντάκτης της Sydney Morning Herald, αποκάλυψε ότι η Χούρι δεν ζούσε στην Ιορδανία κατά την περίοδο 1993-1995 (το χρονικό πλαίσιο του *Χαμένη τιμή*), αλλά ζούσε στο Σικάγο με τον σύζυγό της και τα δύο παιδιά της. Η Χούρι δεν είχε ζήσει στην Ιορδανία από την πρώιμη παιδική της ηλικία, εκτός από μια παραμονή τριών εβδομάδων κατά την οποία προφανώς ερεύνησε το υπόβαθρο του βιβλίου της. Ο Νοξ και η  Καρολάιν Όβερινγκτον αποκάλυψαν ότι η Χούρι είχε ιστορικό απάτης στις Ηνωμένες Πολιτειες και για αυτό έφυγε από την χώρα. Η ιστορία της ενέπνευσε ένα ντοκιμαντέρ με τίτλο *Απαγορευμένα ψέματα* (*Forbidden Lie$*).

## Παραπομπές


Κατηγορία:Ιορδανοί συγγραφείς
Κατηγορία:Λογοτεχνικές πλαστογραφίες
You (τραγούδι)

Το "**You**" είναι ένα τραγούδι του ολλανδικού συγκροτήματος Ten Sharp. Κυκλοφόρησε τον Μάρτιο του 1991 ως το ντεμπούτο τους single από το πρώτο τους άλμπουμ, *Under the Water-Line* (1991), και έγινε επιτυχία σε πολλές χώρες, συμπεριλαμβανομένης της Γαλλίας, της Νορβηγίας και της Σουηδίας, φτάνοντας στο Νο.1 στα charts των χωρών.

## Ιστορικό και γραφή
Το "You" ήταν το πρώτο single του συγκροτήματος ως ντουέτο. Τους στίχους έγραψε ο Τον Γκρόεν, ενώ τη μουσική ο Νιλς Χέρμς. Ο Γάλλος μουσικός συγγραφέας Ελία Χαμπίμπ περιέγραψε το τραγούδι ως «νότες από το πιάνο που χωρίζονται έντονα με μια όμορφη συνέπεια και αποτελούν το σκηνικό μιας μελωδίας που σερβίρεται από τη δύναμη της φωνής του Μαρσέλ Καπτέιν». 

## Track listings

## Κατάταξη τσαρτς
Το "You" ήταν η Νο. 1 επιτυχία στη Νορβηγία, περνώντας 16 εβδομάδες στην πρώτη δεκάδα. Στη Σουηδία, το σινγκλ έφτασε στο Νο. 1 για δύο εβδομάδες. Στη Γαλλία, το "You" έφτασε επίσης στο Νο. 1 για δύο εβδομάδες.  Το "You" έφτασε στο Νο. 4 στη Γερμανία και παρέμεινε στο chart για 43 εβδομάδες και έφτασε στην ίδια θέση στην Ιρλανδία.  Στην Αυστρία, το τραγούδι έφτασε στο Νο. 2, ενώ στην Ελβετία, πέρασε 32 εβδομάδες στο top 40, φτάνοντας στο Νο. 3. Ήταν η μοναδική επιτυχία του γκρουπ στο Ηνωμένο Βασίλειο μέχρι σήμερα, φτάνοντας στο Νο. 10.

## Τσαρτ

### Εβδομαδιαία

### Τέλος Χρονιάς

## Ιστορικό κυκλοφορίας

## Παραπομπές


Κατηγορία:Τραγούδια του 1991
Κατηγορία:Singles του 1991
Άρας (μυθολογία)

Στην Αρχαία ελληνική μυθολογία ο **Άρας** ήταν ο αυτόχθων κάτοικος της Πελοποννήσου που οικοδόμησε την πόλη Αραιθυρέα την αρχαιότερη πόλη της Φλειούντας. Ο Άρας είχε έναν γιο, τον Αορίς, και μια κόρη, την Αραιθυρέα, που λάτρευε το κυνήγι και τις πολεμικές τέχνες. Σύζυγος της ήταν ο Διόνυσος και γιος της ο Φλίας που μετονόμασε την πόλη σε Φλειούντα. Ο Παυσανίας αναφέρει ότι τα μνημεία της Αραιθυρέας και του αδελφού της υπήρχαν στην εποχή του σε στρογγυλούς πυλώνες. Ο λαός της Φλειούντας, πριν καθιερωθούν τα μυστήρια της Δήμητρας, λάτρευε τον Άρας και τα δύο του παιδιά με τα πρόσωπα στραμμένα στα μνημεία τους.

## Παραπομπές


## Πηγές
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
*Homer, Homeri Opera in five volumes. Oxford, Oxford University Press. 1920.
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903.
*Strabo, The Geography of Strabo. Edition by H.L. Jones. Cambridge, Mass.: Harvard University Press; London: William Heinemann, Ltd. 1924. 
*Strabo, Geographica edited by A. Meineke. Leipzig: Teubner. 1877. 

Κατηγορία:Πρόσωπα της ελληνικής μυθολογίας
Κατηγορία:Μυθολογία της αρχαίας Αργολίδας
Επισκοπή Χαιρετόπων

Η **Επισκοπή Χαιρετόπων** ήταν επισκοπή του Οικουμενικού Πατριαρχείου στην Φρυγία. Υπαγόταν διοικητικά στην Μητρόπολη Λαοδικείας. Έδρα είχε την Χαιρέταπα ή Κερέταχα ή Διοκαισάρεια, πόλη που βρισκόταν στην νοτιοανατολική Φρυγία, γνωστή και σαν Φρυγία Πακατιανή.

Είναι άγνωστο πότε ακριβώς δημιουργήθηκε. Στα Τακτικά η επισκοπή αναφέρεται από τον 7ο έως τον 13ο αιώνα. Ο πρώτος γνωστός επίσκοπος είναι ο Θεόδουλος, ο οποίος ήταν Αρειανός. 

Από το 1933 έχει καθιερωθεί ως τίτλος τιτουλάριου επισκόπου της Ρωμαιοκαθολικής Εκκλησίας, αλλά δεν έχει αποδοθεί ποτέ σε κανέναν.

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Λαοδικείας
Κατηγορία:Καθολικές τιμητικές επισκοπές στην Ασία
NGC 4316

Ο **[[Νέος Γενικός Κατάλογος|NGC]] 4316** είναι σπειροειδής γαλαξίας ο οποίος απέχει περίπου 70 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Βίλχελμ Τέμπελ (Wilhelm Tempel) στις 17 Μαρτίου 1882 και ανήκει στο Σμήνος γαλαξιών της Παρθένου. Πρόκειται για γαλαξία LINER και Σίφερτ που έχει υποστεί στο παρελθόν πίεσεις εξαιτίας της διέλευσής του διαμέσω του διαγαλαξιακού πλάσματος (αγγλ. ram-pressure stripping).

## Υπερκαινοφανής
Στις 28 Φεβρουαρίου 2003 παρατηρήθηκε στον γαλαξία αυτόν υπερκαινοφανής τύπου II ο οποίος ονομάστηκε **SN 2003bk**.

## Παραπομπές


## Αναφορές

## Εξωτερικοί σύνδεσμοι
* 

4316
40119
07447
Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Γαλαξίες Σίφερτ
Κατηγορία:Παρθένος (αστερισμός)
Κατηγορία:Σμήνος της Παρθένου
+02-32-017
Εράρ του Λα Μαρκ

Ο **Εράρ**, γαλλ.: *Érard de la Marck* , (31 Μαΐου 1472 – 18 Μαρτίου 1538) από τον Οίκος του Λα Μαρκ~Οίκο του Λα Μαρκ ήταν πρίγκιπας-επίσκοπος της Λιέγης από το 1506 έως το 1538.  Γεννήθηκε στο Σεντάν τού Αρντέν ως ο τρίτος γιος τού Ροβέρτου Α΄  τού Λα Μαρκ, κυρίου τού Σεντάν και του Μπουγιόν (Sedan, Bouillon).

## Βιογραφία
Ο Εράρ ήταν επίσης κύριος τού Ζαμέτς (Jametz), επίσκοπος τού Σαρτρ (1507–1525) και αρχιεπίσκοπος της Βαλένθια (1520–1538). Διορίστηκε καρδινάλιος το 1520.  Πρώτα προσπάθησε να αποκτήσει προστασία από τον βασιλιά της Γαλλίας και τελικά συμμάχησε με τον βασιλιά της Γερμανίας. Κατάφερε να εξασφαλίσει την ειρήνη στο πριγκιπάτο-επισκοπή καθ' όλη τη διάρκεια της εξουσίας του.

Η ποιμαντορία του θεωρείται ως η πιο ακμάζουσα της επισκοπής της Λιέγης. Ανοικοδόμησε το ανάκτορο τού πρίγκιπα-επισκόπου, που είχε καταστραφεί από τους πολέμους τού περασμένου αιώνα με τη Βουργουνδία. Αποκατέστησε επίσης πολλά μνημεία, συμπεριλαμβανομένης της κολλεγιακής εκκλησίας τού Αγ. Μαρτέν.

## Δείτε επίσης
* Κατάλογος επισκόπων και πριγκίπων-επισκόπων της Λιέγης
* Κατάλογος επισκόπων της Σαρτρ

## Σημειώσεις


## Εξωτερικοί σύνδεσμοι και πρόσθετες πηγές
* 
*  (for Chronology of Bishops) 
*  (for Chronology of Bishops) 
* Biography 

Κατηγορία:Οίκος του Λα Μαρκ
Διοκαισάρεια Φρυγίας

Η **Διοκαισάρεια** ή ** Κερέταπα** ή **Χαιρέταπα** ήταν αρχαιοελληνική κι έπειτα Ρωμαίική πόλη της Φρυγίας. Βρισκόταν στην νότια Φρυγία ανατολικά της Λαοδίκειας, 20 μίλια νοτιοανατολικά των Κολλοσών και 20 μίλια προς τα βόρεια από την Απάμεια, χτισμένη στις όχθες μικρής λίμνης. Η τοποθεσία της σήμερα έχει ταυτιστεί κοντά στο Καγιάντιμπι (Kayadibi) της Τουρκίας στο Βιλαέτι του Ικονίου.

Η πόλη αναφέρεται με το όνομα *Κερέταπα* αλλά και *Διοκαισάρεια* της επαρχίας Φρυγίας Πακατιανής . Έκοψε νομίσματα που έφεραν στην μία όψη το όνομα *Διοκαισαρεῖς* ή  *Κερεταπεύς* . Τα νομίσματα δείχνουν ότι κοντά στην πόλη υπήρχε ποτάμι ή κρήνη *Αυλινδένος*. 

Κατά τους Ρωμαίικούς και Βυζαντινούς χρόνους για την πόλη επικράτησε το όνομα Διοκαισάρεια , είχε και επισκοπή, εκκλησιαστική επαρχία, με την ονομασία Επισκοπή Χαιρετόπων.

## Παραπομπές


Κατηγορία:Οικισμοί της Βυζαντινής Αυτοκρατορίας
Κατηγορία:Φρυγία